ΟΔΗΓΙΑ 93/10/ΕΟΚ ΤΗΣ ΕΠΙΤΡΟΠΗΣ της 15ης Μαρτίου 1993 περί των υλικών και των αντικειμένων από μεμβράνη αναγεννημένης κυτταρίνης που προορίζονται να έλθουν σε επαφή με τα τρόφιμα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 89/109/ΕΟΚ του Συμβουλίου της 21ης Δεκεμβρίου 1988 για την προσέγγιση των νομοθεσιών των κρατών μελών σχετικά με τα υλικά και αντικείμενα που προορίζονται να έλθουν σε επαφή με τα τρόφιμα (1), και ιδίως το άρθρο 3,

Κατόπιν διαβουλεύσεως με την επιστημονική επιτροπή τροφίμων,

Εκτιμώντας:

ότι ο αριθμός και η φύση των τροποποιήσεων που ήταν και είναι ανάγκη να επέλθουν στην οδηγία 83/229/ΕΟΚ του Συμβουλίου της 25ης Απριλίου 1983 για την προσέγγιση των νομοθεσιών των κρατών μελών σχετικά με τα υλικά και τα αντικείμενα από υμένα αναγεννημένης κυτταρίνης που προορίζονται να έλθουν σε επαφή με τα τρόφιμα (2), όπως τροποποιήθηκε τελευταία από την οδηγία 92/15/ΕΟΚ της Επιτροπής (3), υποδηλώνουν την ανάγκη να αντικατασταθεί η οδηγία αυτή 7 ότι τα κοινοτικά μέτρα που προβλέπονται από την παρούσα οδηγία είναι απαραίτητα προς επίτευξη των στόχων της εσωτερικής αγοράς 7 ότι οι στόχοι αυτοί δεν είναι δυνατόν να επιτευχθούν από τα κράτη μέλη ξεχωριστά 7 ότι, εξάλλου, η υλοποίησή τους σε κοινοτικό επίπεδο προβλέπεται ήδη από την οδηγία 89/109/ΕΟΚ 7 ότι το άρθρο 2 της οδηγίας 89/109/ΕΟΚ ορίζει ότι τα υλικά και τα αντικείμενα στην τελική μορφή τους δεν πρέπει να μεταβιβάζουν στα τρόφιμα συστατικά σε ποσότητες που μπορεί να είναι επικίνδυνες για την ανθρώπινη υγεία ή να επιφέρουν απαράδεκτη μεταβολή της σύστασης των τροφίμων 7 ότι, για την πραγματοποίηση του στόχου αυτού όσον αφορά τις μεμβράνες αναγεννημένης κυτταρίνης, το κατάλληλο νομοθετικό μέσο είναι μια ειδική οδηγία κατά την έννοια του άρθρου 3 της οδηγίας 89/109/ΕΟΚ 7 ότι τα συνθετικά περιβλήματα από αναγεννημένη κυτταρίνη πρέπει να αποτελούν αντικείμενο ειδικών διατάξεων 7 ότι η μέθοδος προσδιορισμού της μη μεταναστευτικότητας των χρωστικών υλών πρέπει να καθοριστεί σε μεταγενέστερο στάδιο 7 ότι, αναμένοντας τη θέσπιση κριτηρίων καθαρότητας και μεθόδων ανάλυσης, είναι σκόπιμο να συνεχιστεί η εφαρμογή των εθνικών διατάξεων 7 ότι η κατάρτιση καταλόγου εγκεκριμένων ουσιών, συνοδευόμενου από όρια για τις επιτρεπόμενες ποσότητες, επαρκεί κατ' αρχήν στην περίπτωση αυτή προς επίτευξη του στόχου που ορίζεται στο άρθρο 2 της οδηγίας 89/109/ΕΟΚ 7 ότι, ωστόσο, ο δις(2-υδροξυαιθυλ)αιθέρας (διαιθυλενογλυκόλη) και αιθανοδιόλη (μονοαιθυλενογκυκόλη) είναι δυνατόν να μεταναστεύσουν σε μεγάλο βαθμό σε ορισμένα τρόφιμα και, συνεπώς, προκειμένου να αποτραπεί το ενδεχόμενο αυτό, είναι σκοπιμότερο να καθοριστεί προληπτικά οριστικό ανώτατο επιτρεπόμενο όριο περιεκτικότητας των ουσιών αυτών στα τρόφιμα που έχουν έλθει σε επαφή με μεμβράνη αναγεννημένης κυτταρίνης 7 ότι, για τους λόγους προστασίας της υγείας του καταναλωτή, πρέπει να αποφεύγεται η άμεση επαφή των τυπωμένων τμημάτων των μεμβρανών αναγεννημένης κυτταρίνης με τα τρόφιμα 7 ότι, στις περιπτώσεις επαγγελματικής χρήσεως μεμβρανών αναγεννημένης κυτταρίνης για υλικά και αντικείμενα που προορίζονται να έρθουν σε επαφή με τρόφιμα, εξαιρέσει αυτών που, ως εκ της φύσεώς των, προορίζονται για την εν λόγω χρήση, πρέπει να υποβάλλεται η γραπτή δήλωση που αναφέρεται στο άρθρο 6 παράγραφος 5 της οδηγίας 89/109/ΕΟΚ 7 ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Η παρούσα οδηγία αποτελεί ειδική οδηγία κατά την έννοια του άρθρου 3 της οδηγίας 89/109/ΕΟΚ.

2. Η παρούσα οδηγία εφαρμόζεται στις μεμβράνες αναγεννημένης κυτταρίνης που ανταποκρίνονται στην περιγραφή του παραρτήματος Ι οι οποίες:

α) είτε αποτελούν μόνες τους τελικό προϊόν 7 β) είτε αποτελούν μέρος τελικού προϊόντος το οποίο συνίσταται και από άλλα υλικά και που προορίζουν να έλθουν σε επαφή ή έρχονται σε επαφή, σύμφωνα με τον προορισμό του, με τρόφιμα.

3. Η παρούσα οδηγία δεν εφαρμόζεται:

α) στις μεμβράνες αναγεννημένης κυτταρίνης, οι οποίες, στην πλευρά που προορίζεται να έλθει ή έρχεται σε επαφή με τρόφιμα, σύμφωνα με τον προορισμό τους, έχουν επίχρισμα που υπερβαίνει σε βάρος τα 50mg/dm2 7 β) στα συνθετικά περιβλήματα από αναγεννημένη κυτταρίνη.

Άρθρο 2

1. Μόνον οι ουσίες ή ομάδες ουσιών που απαριθμούνται στο παράρτημα ΙΙ μπορούν να χρησιμοποιούνται στην παρασκευή μεμβρανών αναγεννημένης κυτταρίνης και μόνον υπό καθορισμένους όρους.

2. Κατά παρέκκλιση της παραγράφου 1, η χρήση άλλων ουσιών από τις απαριθμούμενες στο παράρτημα ΙΙ επιτρέπεται όταν οι εν λόγω ουσίες χρησιμοποιούνται ως χρωστικές ύλες (χρώματα και πιγμέντα) ή ως συγκολλητικά, εφόσον δεν πραγματοποιείται μετανάστευση των εν λόγω ουσιών στο εσωτερικό ή στην επιφάνεια των τροφίμων, ανιχνεύσιμη με εγκεκριμένη μέθοδο.

Άρθρο 3

Η τυπωμένη όψη των μεμβρανών αναγεννημένης κυτταρίνης δεν πρέπει να έρχεται σε επαφή με τα τρόφιμα.

Άρθρο 4

1. Κατά τη διάρκεια των σταδίων εμπορίας, εξαιρουμένων των σταδίων που αφορούν τη διάθεση στο λιανικό εμπόριο, οι μεμβράνες αναγεννημένης κυτταρίνης που προορίζονται να τεθούν σε επαφή με τρόφιμα συνοδεύονται από γραπτή δήλωση σύμφωνα με το άρθρο 6 παράγραφος 5 της οδηγίας 89/109/ΕΟΚ.

2. Η παράγραφος 1 δεν εφαρμόζεται στις μεμβράνες αναγεννημένης κυτταρίνης που, εκ κατασκευής, είναι σαφώς προορισμένες να έλθουν σε επαφή με τρόφιμα.

3. Σε περίπτωση αναγραφής ειδικών οδηγιών χρήσεως, επισημαίνεται ανάλογα το υλικό ή αντικείμενο από μεμβράνη αναγεννημένης κυτταρίνης.

Άρθρο 5

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία, από την 1η Ιανουαρίου 1994. Ενημερώνουν δε αμέσως την Επιτροπή σχετικά.

Τα κράτη μέλη:

- επιτρέπουν, από την 1η Ιανουαρίου 1994, την εμπορία και χρήση των μεμβρανών αναγεννημένης κυτταρίνης που προορίζονται να έρθουν σε επαφή με τρόφιμα και οι οποίες είναι σύμφωνες με την παρούσα οδηγία,

- απαγορεύουν, από την 1η Ιανουαρίου 1994, την εμπορία και χρήση των μεμβρανών αναγεννημένης κυτταρίνης που προορίζονται να έρθουν σε επαφή με τρόφιμα και οι οποίες δεν είναι σύμφωνες ούτε με την παρούσα οδηγία ούτε με την οδηγία 83/229/ΕΟΚ,

- απαγορεύουν, από την 1η Ιανουαρίου 1995, την εμπορία και χρήση μεμβρανών αναγεννημένης κυτταρίνης που προορίζονται να έρθουν σε επαφή με τρόφιμα και οι οποίες δεν είναι σύμφωνες με την παρούσα οδηγία, αλλά ήσαν σύμφωνες με την οδηγία 83/229/ΕΟΚ.

2. Όταν τα κράτη μέλη θεσπίζουν τις διατάξεις της παράγραφου 1, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.

Άρθρο 6

1. Από την 1η Ιανουαρίου 1994 η οδηγία 83/229/ΕΟΚ καταργείται.

2. Οι παραπομπές στην οδηγία 83/229/ΕΟΚ θεωρούνται ως παραπομπές στην παρούσα οδηγία και διαβιβάζονται σύμφωνα με τον πίνακα αντιστοιχίας του παραρτήματος ΙΙΙ.

Άρθρο 7

Η παρούσα οδηγία απευθύνεται στα κράτη μέλη.

Βρυξέλλες, 15 Μαρτίου 1993.

Για την Επιτροπή Martin BANGEMANN Μέλος της Επιτροπής

ΠΑΡΑΡΤΗΜΑ Ι

ΠΕΡΙΓΡΑΦΗ ΤΗΣ ΜΕΜΒΡΑΝΗΣ ΑΝΑΓΕΝΝΗΜΕΝΗΣ ΚΥΤΤΑΡΙΝΗΣ

Η μεμβράνη αναγεννημένης κυτταρίνης είναι ένα λεπτό φύλλο που λαμβάνεται από μια εξευγενισμένη κυτταρίνη, προερχόμενη από μη ανακυκλωμένο ξύλο ή βαμβάκι. Προκειμένου να καλυφθούν ο τεχνικές απαιτήσεις, μπορεί να προστεθούν κατάλληλες ουσίες μέσα στη μάζα ή στην επιφάνεια. Οι μεμβράνες αναγεννημένης κυτταρίνης μπορούν να επικαλυφθούν στη μία ή και στις δύο όψεις τους.

ΠΑΡΑΡΤΗΜΑ ΙΙ

ΚΑΤΑΛΟΓΟΣ ΤΩΝ ΕΠΙΤΡΕΠΟΜΕΝΩΝ ΣΤΗΝ ΠΑΡΑΣΚΕΥΗ ΜΕΜΒΡΑΝΗΣ ΑΝΑΓΕΝΝΗΜΕΝΗΣ ΚΥΤΤΑΡΙΝΗΣ ΟΥΣΙΩΝ

Σημείωση - Τα ποσοστά που αναφέρονται στο παρόν παράρτημα, μέρος πρώτο και δεύτερο, εκφράζονται σε βάρος/βάρος (β/β) και έχουν υπολογιστεί σε σχέση με την ποσότητα της άνυδρης μη επιχρισμένης μεμβράνης αναγεννημένης κυτταρίνης.

- Οι συνήθεις τεχνικές ονομασίες αναφέρονται μεταξύ αγκυλών.

- Οι χρησιμοποιούμενες ουσίες πρέπει να είναι καλής τεχνικής ποιότητας όσον αφορά στα κριτήρια καθαρότητας.

ΜΕΡΟΣ ΠΡΩΤΟ

ΜΗ ΕΠΙΧΡΙΣΜΕΝΗ ΜΕΜΒΡΑΝΗ ΑΝΑΓΕΝΝΗΜΕΝΗΣ ΚΥΤΤΑΡΙΝΗΣ

>ΘΕΣΗ ΠΗΝΑΚΑ>

ΔΕΥΤΕΡΟ ΜΕΡΟΣ

ΕΠΙΧΡΙΣΜΕΝΗ ΜΕΜΒΡΑΝΗ ΑΝΑΓΕΝΝΗΜΕΝΗΣ ΚΥΤΤΑΡΙΝΗΣ

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

ΠΙΝΑΚΑΣ ΣΥΣΧΕΤΙΣΗΣ

>ΘΕΣΗ ΠΗΝΑΚΑ>